Δεν νομίζω τίποτα. Αντιθέτως, πιστεύω και βασίζω αυτά που πιστεύω στον πρότερο ανέντιμο βίο και λερωμένο μητρώο των εγκεφάλων των «δίκαιων» αυτών σχεδίων. Άσε που έτσι όπως τα λες οι καταθέτες θα πληρώνουν και δυο φορές για να σωθεί η τράπεζα. Και στην πρώτη φάση του 8% (ως «καταθέτες») και στην τελευταία, όταν συνεισφέρουν «όλοι» (οι «φορολογούμενοι») τον οβολό τους. Και πολύ περισσότερα, μάλιστα. Όχι μόνο επειδή θα πληρώνουν δις, αλλά και επειδή αλλιώς επιμερίζεται το 8% του κύκλου εργασιών της τράπεζας μεταξύ μερικών εκατοντάδων ή και χιλιάδων (των «καταθετών») και τελείως αλλιώς το 5% μεταξύ ορισμένων εκατομμυρίων. Διακρίσεις ή μου φαίνεται; Η ΕΕ(ταίρα) έχει σαφές πλαίσιο κατά των διακρίσεων. Έτσι λέει τουλάχιστον. Μήπως, λέω μήπως, διακρίνουμε μια μικρή αντιφασούλα εδώ πέρα; Τουλάχιστον, όταν πληρώνουν «όλοι» (ως «φορολογούμενοι»), πληρώνουν ΟΛΟΙ από ΜΙΑ φορά. Όπως άλλωστε και στο παράδειγμά σου: πλήρωσε μεν το «κράτος» (οι «όλοι»), αλλά μέσα σ᾽αυτούς ήταν και οι ίδιοι οι καταθέτες της Τράπεζας Κρήτης (με την ιδιότητα του «φορολογούμενου» αυτή τη φορά). Ούτε λοιπόν αυτοί έμειναν αλώβητοι. Πλήρωσαν όμως μία, όχι δυο φορές.